*Cenu aptaujas nolikuma pielikums Nr. 2*

**Piegādātāja pieteikums piedāvājuma iesniegšanai cenu aptaujā**

“Kurināmās šķeldas piegāde 2024./2025.gada periodā”

|  |
| --- |
| Ziņas par piegādātāju |
| Nosaukums: |  |
| UR piešķirtais reģ.Nr.: |  |
| Adrese: |  |
| Tālrunis: |  |
| E-pasta adrese: |  |
| Pretendents atbilst mazā vai vidējā uzņēmuma statusam\* |  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
| Ziņas par pretendenta pārstāvjiem |
| Kontaktpersona cenu aptaujas procesā:Vārds, uzvārds, tālrunis, e-pasts |  |
| Iepirkuma līguma parakstītājs: vārds, uzvārds, amats |  |
| Kontaktpersona piegādes līguma izpildes laikā: vārds, uzvārds, amats, tālruņa numurs, e-pasts |  |

*\*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.*

Ar šī pieteikuma iesniegšanu piegādātājs:

* piesakās piedalīties cenu aptaujā par kurināmās šķeldas piegādi SIA “Salaspils Siltums” vajadzībām 2024./2025. gada periodā;
* apliecina, ka piegādātāja piedāvājums ir spēkā līdz 2024.gada 30.jūnijam;
* apliecina, ka piedāvājuma iesniegšanas termiņa pēdējā dienā neattiecas šādi apstākļi: a) pasludināts piegādātāja maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai piegādātājs tiek likvidēts; b) piegādātājam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
* apliecina, ka piedāvājuma cenā ir iekļautas visas izmaksas, kas nepieciešamas un, saistītas ar piegāžu izpildi, tajā skaitā saprātīgi paredzamie finanšu un tehniskie riski;
* apliecina, ka piegādātāja rīcībā ir nepieciešamie resursi piegāžu nodrošināšanai – kurināmās šķeldas resursu savākšanai, nepieciešamajai pārstrādei un kurināmās šķeldas piegādei siltumavotā Salaspilī, Miera ielā 31A;
* kurināmā šķelda atbilst (atbilstība ir pamatojama un apliecināma) likuma "Par atbilstības novērtēšanu" 7. pantā noteikto noteikumu prasību atbilstībai attiecībā uz ilgtspējas un siltumnīcefekta gāzu emisiju ietaupījuma kritērijiem;
* piekrīt cenu aptaujas noteikumiem, piegādes līguma noteikumiem, nosacījumiem un apņemas tos ievērot.

Pielikumā pievieno:

Piedāvājuma dokumentācija, kopā uz \_\_ lapām/ \_\_ datnes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

*Cenu aptaujas nolikuma pielikums Nr. 3*

**Piegādātāja tehniskais un finanšu piedāvājums**

“Kurināmās šķeldas piegāde 2024./2025.gada periodā”

Vieta, datums: \_\_\_\_\_\_\_\_\_\_\_\_\_\_\_\_

Piegādātājs: \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Nr.p.k.** | **Šķeldas kvalitātes raksturlielumi** | **Pārdevēja piedāvājums** |
| 1. | Kurināmās īpašības (% saturs) |  |
| 2. | Relatīvais mitrums un kurināmā siltumspēja (Qzd) |  |
| 3. | Šķeldas vidējie izmēri G x P x B: |  |
| 4. | Pelnu (LVS EN ISO 17225-1:2014 poz. A 5,0) saturs kurināmajā |  |

Piegādes periodi:

|  |  |  |
| --- | --- | --- |
| **Nr. p.k.** | **Priekšmets\*** | **Cena\*\* EUR / MWh** **(bez PVN)** |
| 1. | Kurināmās šķeldas piegāde Salaspils katlumājai Salaspilī, Miera ielā 31A, 2024.gada septembrī, oktobrī, novembrī, decembrī, 2025.gada janvārī, februārī, martā, aprīlī un maijā. |  |

\*apjomus attiecīgajos periodos sk. tehniskajā specifikācijā

\*\*cena par vienu **saražoto MWh** siltumenerģijas saskaņā ar Tehniskās specifikācijas prasībām un līguma noteikumiem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

*Cenu aptaujas nolikuma pielikums Nr. 4*

**Piegādātāja apakšuzņēmēju saraksts**

“Kurināmās šķeldas piegāde 2024./2025.gada periodā”

Vieta, datums: \_\_\_\_\_\_\_\_\_\_\_\_\_\_\_\_

Piegādātājs: \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Nr.p.k.** | **Apakšuzņēmēja nosaukums, reģistrācijas nr.** | **Apakšuzņēmēja veicamo darbu, pakalpojumu, piegāžu apraksts:** | **Apakšuzņēmējam (plānotais) nododamais līguma apjoms no kopējās piegādes līguma vērtības procentos:** |
| 1. |  |  |  |
| 2. |  |  |  |
| … |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

*Cenu aptaujas nolikuma pielikums Nr. 5*

**Piegādes līgums Nr. \_\_**

“Kurināmās šķeldas piegāde 2024./2025.gada periodā”

Salaspilī, *līguma parakstīšanas datums\**

**Sabiedrība ar ierobežotu atbildību „Salaspils Siltums”**, vienotais reģ.Nr. 40003310183, (turpmāk tekstā – Pircējs) kā Sabiedrisko pakalpojumu sniedzējs, kuru uz sabiedrības statūtu pamata pārstāv valdes locekle I.Bērziņa-Veita, no vienas puses, un **\_\_\_\_\_\_\_\_\_\_**, vienotais reģ.Nr. \_\_\_\_\_\_\_\_\_\_\_\_, (turpmāk tekstā — Pārdevējs) kuru uz statūtu pamata pārstāv \_\_\_\_\_\_\_\_\_, no otras puses, (turpmāk tekstā katra atsevišķi saukta Puse un abas kopā sauktas Puses) pamatojoties uz Pircēja rīkotās cenu aptaujas \_\_\_\_\_\_\_\_\_\_\_ rezultātiem, noslēdz šo līgumu un vienojas par turpmāk minēto:

1. **Līguma priekšmets.**
	1. Pārdevējs apņemas pārdot un piegādāt, un Pircējs pirkt un pieņemt cieto biomasu —kurināmo šķeldu — (turpmāk tekstā – Prece) saskaņā ar Tehnisko specifikāciju (līguma ***1.pielikums***) un Pārdevēja tehnisko un finanšu piedāvājumu (līguma ***2.pielikums***).
	2. Līguma priekšmetā ietilpst plānotais Preces daudzums — Tehniskajā specifikācijā norādītais plānotais piegādes daudzums attiecīgajā periodā, beramie m³ — kā arī papildu apjoms saskaņā ar līguma 2.4.punktā noteikto.
2. **Preces kvalitāte, apjoms un cena**
	1. Pircēja noteiktie un Pārdevēja akceptētie Preces kvalitatīvie raksturlielumi kā arī plānotais piegāžu apjoms noteikts šī līguma *pielikumā Nr. 1*.
	2. Lai noteiktu Preces atbilstību Tehniskās specifikācijas 12.punktā noteiktajām prasībām — radioaktīvais piesārņojums (mākslīgie radionuklīdi) piegādātās šķeldas kravā nedrīkst pārsniegt spēkā esošajos normatīvajos aktos noteikto limitu — Pircējam ir tiesības prasīt un Pārdevējam ir pienākums veikt Preces konkrētās kravas pārbaudi pie Pircēja norādītas personas (Rīgā), kuras rīcībā ir iekārta, kas nosaka objekta (Preces) radioaktivitātes līmeni. Izdevumus par Preces konkrētās kravas nogādāšanu uz/no pārbaudes sedz Pārdevējs, bet ne vairāk kā 1 (vienu) reizi kalendāra mēnesī. Gadījumā, ja pārbaudes rezultātā tiek konstatēta Preces neatbilstība, tad visus izdevumus un zaudējumus sedz Pārdevējs. Ja šķelda tiek ievesta Latvijā no citas valsts, tas Pārdevējam jānodrošina un jāizpilda Ministru kabineta 15.09.2020. noteikumos Nr. 576 «Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts» noteiktās prasības un nosacījumi.
	3. Pārdevējs īsteno komersanta shēmu, kas izstrādāta saskaņā ar MK 02.11.2022. noteikumu Nr. 686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” 33.3. punktu. Pārdevējs pievienojas komersanta shēmai noslēdzot šo līgumu un īsteno dalību shēmā. Shēmas ietvaros dalībnieki veic aprakstītās darbības, vāc un nostiprina ziņas par faktiem un dokumentē iegūtos rezultātus, kas kopumā apliecina biomasas kurināmā ilgtspēju.
	4. Ievērojot faktu, ka Pircēja saražotā siltumenerģijas izlietošana (piegāde) ir atkarīga, tajā skaitā no meteoroloģiskajiem apstākļiem un lietotāju pieprasījuma, tad Pircējam nav pienākuma iegādāties visu šī līguma ietvaros plānotā kurināmās šķeldas apjoma. Plānotais kopējais piegāžu apjoms var tikt mainīts no Pircēja puses vienpusēji, bet ne vairāk kā 20 % apmērā no kopējā plānotā piegādes daudzuma (beramie m³) — attiecīgi Pircējs var nopirkt mazāku kopējo apjomu vai arī Pārdevējam var rasties pienākums piegādāt lielāku kurināmās šķeldas apjomu.
	5. Preces cena, kas noteikta Pircēja rīkotā iepirkuma rezultātā saskaņā ar Pārdevēja tehnisko un finanšu piedāvājumu ir **\_\_\_\_\_ EUR/MWh** saražotās siltumenerģijas (bez PVN).
	6. Preces cena attiecas arī uz papildu apjomu (ja tāds būs nepieciešams) saskaņā ar līguma 2.4.punktā noteikto.
	7. Puses Līguma 2.5.punktā norādīto cenu, var pārskatīt un grozīt šādā kārtībā:
		1. pirmo reizi ne ātrāk kā ar 2024.gada 1.novembri, ja tiek konstatēts ka pēdējo 2 (divu) mēnešu vidējā cena pēc “Baltpool” starptautiskās biomasas biržas platformas https://www.baltpool.eu (BWCS LT index) datiem ir mainījusies vismaz par 30% (trīsdesmit procentiem) attiecībā pret BWCS LT index vērtību Līguma noslēgšanas mēnesī un rakstiskas tirgus izpētes/cenu aptaujas rezultātā kurināmās šķeldas piegādes cena reģionā, kurā Pircējs ražo siltumenerģiju, uz cenas pārskatīšanas brīdi ir mainījusies vismaz par 30% (trīsdesmit procentiem) attiecībā pret Līguma 2.5.punktā noteikto cenu;
		2. otro un turpmākās reizes ne ātrāk kā divu mēneša laikā no iepriekšējās cenas pārskatīšanas brīža, ja tiek konstatēts ka pēdējo 2 (divu) mēnešu vidējā cena attiecībā pret priekšpēdējiem 2 (diviem) mēnešiem pēc “Baltpool” starptautiskās biomasas biržas platformas https://www.baltpool.eu (BWCS LT index) datiem ir mainījusies vismaz par 30% (trīsdesmit procentiem) un rakstiskas tirgus izpētes/cenu aptaujas rezultātā kurināmās šķeldas piegādes cena reģionā, kurā Pircējs ražo siltumenerģiju, uz cenas pārskatīšanas brīdi ir mainījusies vismaz par 30% (trīsdesmit procentiem) attiecībā pret Līguma 2.5.punktā (iepriekš grozīto) cenu.
	8. Puse, kura, ievērojot Līguma 2.7.punktā noteikto kārtību prasa Līgumā noteiktās cenas pārskatīšanu, iesniedz otrai Pusei rakstveida pieprasījumu un pamato savu prasību. Ja otra Puse 5 (piecu) dienu laikā nav rakstveidā izteikusi iebildumus iesniegtajam rakstveida pieprasījumam, uzskatāms ka tā atzīst cenas pārskatīšanas prasību. Šādā gadījumā attiecīgi cenas izmaiņas stājas spēkā ar nākamā mēneša 1.datumu vai datumu, par kuru Puses vienojas rakstveidā.
3. **Preces saņemšana un nodošana**
	1. Preces piegādes notiek saskaņā ar Tehniskajā specifikācijā norādītajiem plānotajiem apjomiem attiecīgajā kalendāra mēnesī, Preci piegādājot atsevišķās kravās, tās saskaņojot starp Pušu pilnvarotajiem pārstāvjiem (telefoniski vai pa e-pastu) nodrošinot kopumā nepārtrauktu Pircēja siltumavotu ar nepieciešamā kurināmā daudzumu nepieciešamās slodzes režīmā.
	2. Preces piegādes un saņemšanas vieta ir Pircēja siltumavota teritorijā Salaspilī, Miera ielā 31A, izkraušanai šķeldas uzglabāšanas noliktavās.
	3. Šķeldas izkraušanu Pircēja noliktavās nodrošina Pārdevējs (transportlīdzekļu vadītāji vai personāls no šķeldas piegādes transportlīdzekļiem) tieši Pircēja šķeldas uzglabāšanas noliktavās, un ievērojot Pircēja personāla norādījumus. Šķeldas izkraušanas vietā Pārdevēja personālam (piegāžu transporta vadītājiem) jānodrošina ceļu satiksmes noteikumu, uzmanīgas rīcības ar mantu, ugundrošības, darba aizsardzības un drošības tehnikas ievērošana, kā arī jānodrošina ka darbību rezultātā laukumi un pievadceļi netiek bojāti vai piegružoti.
	4. Par Preces saņemšanas brīdi tiek uzskatīts brīdis, kad abu pušu pilnvarotās personas paraksta attiecīgu preču pavadzīmi - rēķinu.
	5. Pārdevēja pienākums ir nodrošināt, ka katra atsevišķa krava tiek svērta un tiek paņemts Preces paraugs. Svēršana tiek nodrošināta ar Pircēja svariem siltumavota teritorijā. Tiek svērta katra krava (transportlīdzeklis) pirms un pēc Preces pieņemšanas. Preces paraugu ņem un marķē abu pušu pilnvarotās personas.
	6. Pircējs nodrošina Preces pieņemšanu no plkst. 8.30 līdz 22.30 katru dienu.
	7. Preces saņemšana atbilstoši tās daudzumam tiek veikta Pircēja un Pārdevēja pilnvaroto pārstāvju klātbūtnē atbilstoši preču (transporta) pavadzīmei - rēķinam.
	8. Pircējs ir tiesīgs atteikties saņemt Preci, ja tā neatbilst līguma *1.pielikumā* noteiktajām prasībām, vai piegādātās Preces apjoms neatbilst preču (transporta) pavadzīmē – rēķinā norādītajiem datiem.
	9. Pircējs pretenzijas par Preces kvalitātes un kvantitātes raksturlielumiem var izteikt Pārdevējam 10 (desmit) dienu laikā no konkrētās neatbilstības konstatēšanas dienas. Visas Preces (piegādes) neatbilstības tiek dokumentētas un attiecīgās ziņas par faktiem tiek nekavējoties nosūtītas Pārdevējam vai nodotas tā pārstāvjiem.
	10. Ja Pārdevējs 5 (piecu) dienu laikā nav sniedzis pamatotus iebildumus uz Pircēja pretenziju, uzskatāms, ka tas bez iebildumiem piekritis pretenzijā minētajam un piemērojami šī līguma 3.11. punkta noteikumi.
	11. Pārdevējs, saņemto rakstisku informāciju par neatbilstošas kvalitātes kurināmo, uz sava rēķina nekavējoties, bet ne vēlāk kā 2 (divu) dienu laikā novērš konstatētos kurināmā trūkumus, piegādājot jaunu Preces kravu. Tehniskajā specifikācijā noteiktajām kvalitātes prasībām neatbilstošas kravas iekraušanu un aizvešanu Pārdevējs veic uz sava rēķina.
4. **Maksājumu kārtība**
	1. Norēķinu/atskaites periods ir 15 (piecpadsmit) kalendārās dienas.
	2. Samaksu par Preces piegādēm Pircējs veic EUR par 1 m³ piegādātā kurināmā, kura cenu aprēķina pēc formulas:
	3. Saražotais siltumenerģijas daudzums tiek noteikts:
		1. ar Pircējam piederošiem, verificētiem siltumenerģijas skaitītājiem;
		2. par līguma 4.1.punktā noteikto norēķinu/atskaites periodu konkrētajā kalendāra mēnesī;
		3. nākamajā dienā pēc norēķinu/atskaites perioda plkst. 9:00, nolasot tieši skaitītāju rādījumus vai izmantojot Pircēja distances datu nolasīšanas sistēmas datus, un to dokumentējot.
	4. Nākamajā darba dienā pēc norēķinu perioda tiek sastādīts Akts par kurināmā piegādi saskaņā ar līguma ***3.pielikumā*** doto veidni, kuru apstiprina Pircēja un Pārdevēja pilnvarotie pārstāvji.
	5. Aktā par kurināmā piegādi norāda:
		1. norēķinu/atskaites periodā saražotās siltumenerģijas daudzums, norādot sākuma un beigu skaitītāju rādījumus;
		2. norēķinu/atskaites periodā, saskaņā ar pavadzīmēm, atvestā kurināmā daudzumu m³;
		3. viena atvestā m³ cenu;
		4. norēķinu/atskaites periodā fiksētā atvestā kurināmā neatbilstības un nosakot cenu atsevišķai katrai kravai piemērojot korekcijas koeficientu – 0.9;
		5. neatbilstības tiek fiksētas ar aktu un tehniskiem līdzekļiem (foto, video, atzinums u.c.), kas pēc iespējas tiek pievienoti aktam;
		6. iepriekšējā atskaites periodā fiksētā atvestā kurināmā pelnu satura neatbilstības (pelnu saturs pārsniedz 4%) un, nosakot cenu, piemērojot korekcijas koeficientu, kuru nosaka pēc formulas:
	6. Ņemot vērā iepriekšējā periodā noteikto cenu, tiek noteikta cenas korekcija par pārsniegto pelnu saturu iepriekšējam periodam.
	7. Aktam tiek pievienoti dokumenti, kuros tiek pamatoti aktā norādītie dati.
	8. Pamatojoties uz Aktā par kurināmā piegādi norādītajiem datiem, Pārdevējs Pircējam izraksta un iesniedz apmaksai rēķinu.
	9. Saskaņā ar Pārdevēja iesniegto rēķinu par faktiski piegādāto Preci attiecīgajā periodā, Pircējs veic pārskaitījumu Pārdevējam uz rēķinā norādīto bankas kontu. Apmaksa notiek par norēķinu periodā piegādāto preci 7 (septiņu) darbdienu laikā pēc kopsavilkuma rēķina saņemšanas.
	10. Gadījumā, ja nav iespējams noteikt saražotā siltumenerģijas daudzumu atbilstoši šī līguma 4.3.punktā noteiktajai kārtībai, tad Preces cena tiek noteikta un samaksa tiek veikta par faktiski piegādāto kurināmā daudzumu m3, un cena tiek noteikta kā iepriekšējā atskaites periodā noteiktā vidējā m³ cena.
	11. Pircējam, veicot līgumā noteiktos maksājumus par labu Pārdevējam, ir tiesības ieturēt no tiem līgumsodus, kas Pārdevējam aprēķināti un noteikti saskaņā ar šo līgumu.
5. **Pušu atbildība**
	1. Ja Pircējs nesamaksā par saņemtām Precēm šī līguma punktā 4.9. noteiktajā termiņā, Pircējs maksā Pārdevējam par saņemtās Preces nesavlaicīgu apmaksu - līgumsodu 5 % apmērā par katru kavējuma dienu no laikā nepārskaitītās summas. Līgumsoda summa līguma ietvaros nevar pārsniegt 10% no kopējās līgumcenas.
	2. Ja Pārdevējs nepiegādā Preci līgumā noteiktajā termiņā jeb plānotajā apjomā konkrētajā mēnesī, kārtībā, apjomā vai kvalitātē, Pārdevējs maksā Pircējam līgumsodu, kas tiek noteikts 0,5 % apmērā no nepiegādātās preces apjoma vērtības un pieskatot kā zaudējumu daļu — izdevumu apmēru naudas izteiksmē, kurus Pircējs ir iztērējis, lai attiecīgajā laikā saražotu nepieciešamo daudzumu siltumenerģijas izmantojot dabasgāzi vai citu enerģijas avotu. Aprēķinā tiek piemērots iekārtu lietderības koeficients 82 % šķeldai un 98% dabasgāzei.
	3. Līgumsoda samaksa neatbrīvo Puses vienu pret otru par nodarīto zaudējumu atlīdzināšanu un saistību izpildi.
	4. Pārdevējs sedz visus Pircēja zaudējumus un izdevumus, ja šķeldā esošo piemaisījumu dēļ ir bojātas Pircēja katlumājas iekārtas.
	5. Ja pelnu saturā jonizējošais starojums pārsniedz normatīvajos aktos noteikto pieļaujamo limitu, tad šo pelnu kravu izved un utilizē Pārdevējs uz sava rēķina nākamo 24 (divdesmit četru) stundu laikā kopš fakta konstatēšanas un paziņošanas Pārdevējam brīža.
	6. Par siltumenerģijas skaitītāju savlaicīgu verifikāciju atbildīgs Pircējs.
	7. Pārdevējs nav tiesīgs bez rakstiskas saskaņošanas ar Pircēju veikt Pārdevēja piedāvājumā iepirkumā norādīto apakšuzņēmēju nomaiņu un iesaistīt citus vai papildu apakšuzņēmējus līguma izpildē.
	8. Pārdevējam nav tiesības nodot trešajām personām tiesības un saistības, kas izriet no šī līguma noteikumiem un nosacījumiem.
6. **Nepārvarami, ārkārtēja rakstura apstākļi**
	1. Pārdevējs, parakstot Līgumu, apliecina, ka pirms līguma parakstīšanas ir saņēmis un pietiekošā laikā iepazinies un pārbaudījis visas pieejamās ziņas par plānoto līguma izpildi, kā arī izvērtējis faktiskos apstākļus (tai skaitā, attiecīgo preču tirgū pastāvošo stāvokli, pieejamību un transportēšanas iespējas, izpētījis vietējos apstākļus, kas varētu ietekmēt piegāžu izpildi un izmaksas) un saprātīgi paredzamos riskus.
	2. Gadījumā, ja veicot piegādes tiks atklāti Pusēm agrāk nezināmi objektīvi (cēloņi) iemesli, kas padara neiespējamu piegāžu izpildi kādā daļā vai visā pilnībā, Pārdevēja pienākums ir nekavējoties rakstiski informēt Pircēju un iesniegt Pircējam šos apstākļus pamatojošus pierādījumus.
	3. Puses neatbild par jebkuras savas saistības neizpildīšanu, ja tiks pierādīts, ka tā bija tāda šķēršļa radīta, kuru puse nespēj kontrolēt, no puses saprātīgi nevarēja gaidīt šī šķēršļa ņemšanu vērā, līgumu slēdzot, vai izvairīšanos no šī šķēršļa, vai šķēršļa, vai tā seku pārvarēšanu, šķērslis nav puses vai tās kontrolē esošas personas rīcības dēļ.
	4. Ja izceļas *Force Majeure* situācija, Puse, kura nevar izpildīt savas līgumiskās saistības, nekavējoties, bet ne vēlāk kā 3 (trīs) darbdienu laikā, rakstiski paziņo otrai Pusei par šādiem apstākļiem, to cēloņiem un paredzamo ilgumu, kā arī pievieno paziņojumam attiecīgi pieļaujamus, attiecināmus un ticamus pierādījumus. Ja Puses nav vienojušies savādāk, tad abas Puses turpina pildīt savas saistības saskaņā ar vienošanos tādā apmērā, kādā to nav ierobežojuši *Force Majeure* apstākļi.
7. **Līguma spēks laikā**
	1. Līgums stājas spēkā pēc tā noslēgšanas un līgums ir spēkā līdz 202\_\_\_. gada \_\_. \_\_\_\_\_\_\_\_.
	2. Pusēm vienojoties, šis līgums var tikt grozīts vai papildināts nolūkā uzlabot piegāžu izpildi, sastādot papildu vienošanos, kas pēc tās parakstīšanas kļūs par neatņemamu šī līguma sastāvdaļu.
	3. Pircējam ir tiesības vienpusēji lauzt šo Līgumu, ja Pārdevējs nepilda ar šo līgumu noteiktās saistības, kā arī gadījumos, kad:
		1. Pārdevējs pieļauj būtisku šī līguma pārkāpumu, tajā skaitā piegādā Preci ar būtiskiem trūkumiem, kas nepieļauj normālu plānotu siltumavota darbību izmantojot šķeldu;
		2. pasludināts Pārdevēja maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai Pārdevējs tiek likvidēts;
		3. ja līgumu nav iespējams izpildīt tādēļ, ka līguma izpildes laikā attiecībā uz Pārdevēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		4. uz pārdevēju, tā piesaistītajiem apakšuzņēmējiem un līguma izpildē iesaistītajiem pakalpojumu sniedzējiem un preču (materiālu, izejvielu) piegādātājiem, piegādes ķēdes dalībniekiem, gan fiziskām, gan juridiskām personām attiecas 2022.gada 8.aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, kas stājas spēkā 2022.gada 9.aprīlī, noteiktie līgumu slēgšanas aizliegumi;
		5. pārdevēja piedāvātā kurināmā šķelda neatbilst (atbilstība ir pamatojama un apliecināma) likuma "Par atbilstības novērtēšanu" 7. pantā noteikto noteikumu prasībām attiecībā uz ilgtspējas un siltumnīcefekta gāzu emisiju ietaupījuma kritērijiem, t.sk. pārdevējs atsakās vai nespēj izpildīt minēto normatīvu prasības attiecībā uz kurināmās šķeldas izcelsmi;
		6. pārdevējs ir sniedzis nepatiesu informāciju, lai apliecinātu kurināmās šķeldas atbilstību un piegādes komersanta shēmas ietvaros vai nav sniedzis prasīto informāciju;

un Pircējs neatlīdzina Piegādātājam tādējādi radušos zaudējumus.

* 1. Ja, iestājoties Līguma 2.7.punktā noteiktajam gadījumam, Puses 10 (desmit) dienu laikā no kādas no Pusēm rakstveida pieprasījuma saņemšanas nevienojas par Līguma 2.5.punktā noteiktās kurināmās šķeldas piegādes cenas grozījumiem, Pusei, kura ir lūgusi cenas pārskatīšanu un pieprasījumu pamatojusi ar attiecīgiem pierādījumiem, ir tiesības vienpusēji atkāpties no Līguma, neatlīdzinot otrai Pusei tādējādi radušos zaudējumus. Par atkāpšanos šajā gadījumā attiecīgā Puse paziņo rakstveidā vismaz 15 dienas iepriekš, līdz tam izpildot uzņemtās saistības.
	2. Pārdevējam ir tiesības vienpusēji lauzt šo līgumu, ja Pircējs neveic samaksu par piegādēm, kā tas noteikts līgumā un samaksas kavējums pārsniedz 30 dienas, attiecīgi neatlīdzinot Piegādātājam tādējādi radušos zaudējumus
1. **Citi noteikumi**
	1. Visas pušu pretenzijas un domstarpības, kas saistītas ar doto līgumu, jārisina pārrunu ceļā, savstarpēji vienojoties. Gadījumā, ja puses nevienojas, lieta tiek nodota tiesā un tiek atrisināta saskaņā ar Latvijas Republikas likumdošanu, un pirmās instances tiesa ir Rīgas rajona tiesa Rīgā vai Ekonomisko lietu tiesa.
	2. Puses savstarpēji apstrādā otras puses un pārstāvju fizisko personu datus. Pēc šī līguma izpildes pieļaujama tikai to un tāda datu apstrāde, kuru nosaka normatīvie akti. Pārdevējs apliecina, ka ir informēts, ka Pircējs kurināmā piegādes vietā veic videonovērošanu, kuras mērķis ir noziedzīgu nodarījumu novēršanas vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības aizsardzība un šādai datu apstrādei nav nepieciešama fizisko personu piekrišana.
	3. Pušu pilnvarotie pārstāvji:
		1. no Pārdevēja puses *Jevgenijs Šuļga, mob. tel. 25978449*;
		2. no Pircēja puses *\_\_\_\_\_\_\_\_, mob. tel. \_\_\_\_\_\_\_\_\_*.
	4. Līgumam ir šādi pielikumi, kas ir neatņemamas līguma sastāvdaļas:
		1. *Tehniskā specifikācija;*
		2. *Pārdevēja piedāvājums iepirkumā;*
		3. *Akts par kurināmā piegādi (veidne).*
2. **Pušu rekvizīti un pārstāvju paraksti:**

|  |  |
| --- | --- |
| **Pircējs**SIA „Salaspils Siltums”Vien. Reģ. Nr. LV40003310183juridiskā adrese: Miera iela 31a, Salaspils, LV-2169; Konta Nr. LV73 UNLA 0033 3006 0980 8AS „SEB banka”, Salaspils filiāletālr./fakss: +(371) 67944930Valdes locekle I.Bērziņa-Veita | **Pārdevējs** |

*Dokuments parakstīts elektroniski ar drošu elektronisko parakstu un satur laika zīmogu.*

*\*Līguma parakstīšanas datums ir pēdējā pievienotā droša elektroniskā paraksta laika zīmoga datums*